Die koringvelde groet jou oppad na kusdorpies. 'n Vriendelike atmosfeer omring met natuurprag. Geen betonmure sal jou hier gevangene hou nie. Ons mense, sterk en trots. Hulle ken swaarkry en erken genade. Respek vir die see, ons brood en botter. Kaalvoet kindertjies vra of hulle vir jou 'n snoek kan vlek vir 50c. Die bote kom in, bring die manne terug van die see. Fabrieke werk: geblik, gesous, dis almal se kos. Wanneer die son sak, soek hulle mekaar op, stories word vertel. Die grappe uniek, elke karakter ontleed. Hier kan elke dag 'n avontuur wees, wat jy ookal mag verkies."